**Portia Lee James DeGeneres** (\* nar. Amanda Lee Rogers, 31. január 1973, Horsham, Melbourne, Austrália) tiež známa pod umeleckým menom **Portia de Rossi** je austrálsko - americká herečka, modelka, filantropka, priznala sa k homosexuálnej orientácií a od roku 2004 tvorí pár s komičkou Ellen DeGeneres, za ktorú sa v roku 2008 vydala. V auguste 2010 požiadala o zmenu mena na Portia Lee James DeGeneres, ktorá bola koncom októbra schválená.

Životopis
---------

Narodila sa ako Amanda Lee Regers. Jej mama Margareth Rogers bola lekárnička a otec Barry Rogers, zomrel keď mala Portia iba deväť rokov. Už ako dieťa sa objavovala v rôznych reklamách a v pätnástich rokoch, sa rozhodla že bude vystupovať pod umeleckým menom Portia de Rossi. Vyštudovala právo na univerzite v Melbourne.

Kariéra
-------

**1994 - 2004**

Jedna z jej prvý rolí bola v austrálskom filme *Sirény*, kde si zahrala spoločne s hercom Hughom Grantom. Neskôr sa presťahovala do Los Angeles, kde dostala menšiu rolu si zahrala aj horrore *Vreskot 2*, po boku herečiek Neve Campbell či Courteney Cox. O to viac priestoru dostala v seriáli *Ally McBeal*, kde sa predstavila ako právnička Nelle Porter. V seriáli sa objavila v druhej sérií a zostala nej až do konca natáčania v roku 2002.

V roku 1999 sa po boku herečky Patricii Arquette objavila v horrovej dráme *Stigmata*. Mala ešte zopár menších rolí v nízkorozpočtvých filmoch. Na začiatku roku 2001 prijala postavu Tess Tobias, ktorú mala pôvodne hrať herečka Sarah Michelle Gellar ale postavu odmietla, vo filme *Kto je Cletis Tout*? Po skončení seriálu *Ally McBeal*, dostala hlavnú postavu v dráme *Tajomstvo apartmánu*, ktorého dej hovorí o manželskom páre, ktorý sa presťahuje do krásneho domu v New Yorku, lenže záhadné okolnosti, ktoré sa im tam dejú ich nenechajú spať a zisťujú záhadnú pravdu o dome a jeho susedoch. 

V roku 2003 sa pridala k natáčaniu seriálu *Arrested Development*, v ktorom účinkovala do roku 2006. Jej postava bola Lindsay Bluth Fünke. Tiež stvárnila manželku Johnna Kennedyho, Carolyn v komédii *Nepichajte do Johna Kennedyho!* (2003). O rok neskôr patrila ku šiestim kamarátom, ktorí sú podozriví z vraždy vo filme *Mŕtvi na raňajky*.

**2005 - súčasnosť**

V roku 2005, si zahrala menšiu postavu v dráme *Prekliatie*, ktorú režíroval režisér Wes Craven, s ktorým Portia spolupracovala už v roku 1997, pri natáčanií filmu Vreskot 2. Ďalej sa objavila na filmových plátnach až v roku 2009 vo filme *Premena*. Tiež pôsobila v seriáli *Ted a spol.* (2009). V roku 2012 si zahrala v mysterióznom filme *Mockingbird Lane*. V roku 2017 sa objavila v niekoľkých epizódach seriálu *Scandal* a v rovnakom roku po boku Drew Barrymore si zahrala aj v seriáli*Santa Clarita Diet*.

Osobný život
------------

Počas štúdia na škole trpela vážnou formou anorexie. Od roku 1996 do roku 1999 bola vydatá za scenáristu Mela Metcalfa. Portia po rozvode vyhlásila, že vzťah s Mel Metcalfom proste nebol pre ňu. Od roku 2000 sa stretávala s režisérkou s talianskym pôvodom, Francescou Gregorini. O Portiinej sexuálnej orientácií nikto z jej kolegov nevedel, preto bol riadny šok, keď sa v časopise objavila fotografia práve s Gregoriniovou. Ich vzťah skončil v roku 2004. Vtedy sa Portia zahľadela do komičky Ellen DeGeneres a v roku 2005 sa priznala k homosexuálnej orientácií. V roku 2008 sa zosobášili. 

Pravidelne sa objavuje v rebríčkoch najpríťažlivejších žien celého sveta. V roku 2010 napísala knihu s názvom *Unbearable Lightness*, ktorá hovorí o jej živote či zdravotných problémoch.

Iné projekty
------------

Commons
* Spolupracuj na Commons Commons ponúka multimediálne súbory na tému **Portia de Rossi**

Externé odkazy
--------------

* Portia de Rossi v Internet Movie Database (po anglicky)
* Portia de Rossi v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Portia de Rossi na anglickej Wikipédii.*

| * z
* d
* u
Držiteľky ceny Satellite pre najlepšiu herečku - televízny seriál (muzikál, komédia) |
| --- |
| 1996 - 2020 | 
* Jane Curtin (1996)
* Tracey Ullman (1997)
* Ellen DeGeneresová (1998)
* Illeana Douglas (1999)
* Lisa Kudrowová (2000)
* Debra Messingová (2001)
* Debra Messingová (2002)
* Jane Kaczmarek (2003)
* Portia de Rossi (2004)
* Felicity Huffman / Mary-Louise Parker (2005)
* Marcia Crossová (2006)
* America Ferrera (2007)
* Tracey Ullman (2008)
* Lea Michele (2009)
* Laura Linneyová (2010)
* Martha Plimpton (2011)
* Kaley Cuocová (2012)
* Taylor Schillingová (2013)
* Mindy Kaling (2014)
* Taylor Schillingová (2015)
* Taylor Schillingová (2016)
* Niecy Nash (2017)
* Issa Rae (2018)
* Phoebe Waller-Bridge (2019)
* Elle Fanningová (2020)

 |
| 2021 - súčasnosť | 
* Jean Smartová (2021)

 |

Autoritné údaje: * BnF: 14169911f
* GND: 160244811
* ISNI: 0000 0001 1483 2690
* LCCN: no2005117079
* NK ČR: js20060901016
* VIAF: 163822159
* WorldCat: lccn-no2005117079